דף הבית » הטור שלי » פירסומים 2014 – 2015 » עודד קוטלר והנעלבים
חגיגת עודד קוטלר לא נגמרת. הוא הכריז על ציבור מתנגדיו כ"עדר של בהמות", ניסה להסביר, אך לא כל כך שנכע. אני מניח שציבור הנעלבים ימצה את ההזדמנות להזדעזע עד תומה. למעלה מחודש חלף מאז ענת וקסמן פלטה איזה הגיג וכבר שלושה שבועות שהציבור לא נעלב ממשהו.
יאיר גרבוז, צייר מוכשר וסטיריקן מוכשר לא פחות, אינו נבחר ציבור. הוא ניצל את עצרת השמאל כדי לשטוח את הגיגיו, בניגוד גמור למה שסיכם עם מארגני העצרת. מה שאמר לא היה ראוי. לא כל כך בגלל המילים, כמו בגלל הנימה. עוד יותר בגלל העיתוי. מיד פרץ קול תרועה. לא סתם, אלא קול נהי בכי תמרורים. "מנשקי קמיעות" הפכו באחת ל"מנשקי מזוזות" והפייסבוק התמלא באנשים שנורא נורא נעלבו. הסטאטוסים עלו במהירות והציפו את הרשת. דומה היה והקווים יקרסו. גולשים זעקו, אחרים הזדעזעו, אחרים נשבעו לנקום. במי? לא בגרבוז, אלא ב"הם". השמאל, המתנשאים, המערך המיתולוגי, שכבר שלושה עשורים שאינו בשלטון. קבוצת המיעוט הפכה לדמונית, למאיימת. הרוחב רחש נקם.
מישהי כתבה בפייסבוק. נדמה לי ששמה גאולה מסאס: "ניצחנו בגלל גרבוז", היא כמובן הוסיפה עוד שמות שגרמו לה להצביע "ליכוד". היא מנתה את העיתונאים המוכשרים רביב דרוקר ובן כספית וגם את מני נפתלי. "בגללם ניצחנו" הכריזה בגאון וזכתה ל"לייקים" רבים.
צריך לקרוא כדי להאמין. מה שיגרום לה להצביע בעד מפלגה, היא לא דרכה ואפילו אל מנהיגיה, אלא הצהרות שאמר תומך של מחנה אחר. אני נדרש לאיוולת ההיא משום שגם כעת קראתי תרועות ניצחון דומות בסגנון של "ככה עוד נגדל"…אם אני מזלזל במי שזה מה שגורם לו להזדעזע, האם אני גזען? מתנשא? שמאלן? כשאני קורא את התגובות, לעתים נדהם (גם לי מותר להזדעזע קצת, אבל מבטיח שלא להיעלב), אני מתחיל לחשוב שהגיגי ימין אלו הינם פרובוקציה של מישהו מהשמאל, שרצה להגחיך את יריביו הפוליטיים.
אלונה קמחי כתבה סטאטוס מבחיל. הציעה לבוחרים ציאניד. אבל היא אינה נבחרת ציבור. היא פלטה נפיחה מתחתית הביוב. אז מה?
אני בעד שלום. אני נגד ההתנחלויות. אני מתנגד מושבע של ביבי נתניהו. אני חושב שמירי רגב היא וולגרית. האם הדבר הזה עושה אותי תומך בדברי גרבוז? בהצהרה של ווקסמן? בשטויות של קמחי? בעודד קוטלר, שבסך הכול נכשל בניסוח? בתיקי דיין שנשלפה מתהום הנשייה, כשלפני 16 שנה כנתה את הציבור ה"ליכודי" בשם "אספסוף". האם בגלל שאני מתנגד לדרך הימין ותומך ביזמה הסעודית, זה קושר אותי לדודו טופז ז"ל מהצהרת ה"צ'חצ'חים" של 1981? האם גרבוז או ווקסמן מייצגים אותי פוליטית? האם הם מייצגים את יצחק הרצוג? את שלי יחימוביץ'? את "השמאל"?
לא האשמתי את בוחרי הליכוד בגזענות הפרועה של אוהדי בית"ר ירושלים. לא האשמתי אותם באלימות ובכוחנות של ארגון "להבה" ואפילו לא במופרעות של נוער הגבעות.
מאיר אריאל פלט מסרים הומו פוביים וגזעניים. דודו אלהרר איחל לשמאל איחולי ביבים. אז מה? לא ראיתי אנשים שמכריזים שבגללם יצביעו שמאל. לא שמעתי מישהו מהימין הרך, שבגלל בנצי גופשטיין וברוך מרזל יצביע "עבודה". אולי בגלל שהמחנה הזה לא נעלב כל הזמן. ייתר על כן, בכול פעם שטופז, תיקי דיין, גרבוז, ווקסמן, קמחי. קוטלר, משמיע הצהרה, שלא שווה דבר, זולתי התעלמות, מיד מזדעקים דוברי השמאל ומתחרים זה בזה מי יגנה אותם גינוי חריף יותר. לעומת זאת, עמיר בניון, הגזען, ההפך לזמר הבית של ראש הממשלה. נשיא המדינה, איש ארץ ישראל השלמה, סגר בפניו את דלתות בית הנשיא, אבל בתמורה נפתחו בפניו שערי בית ראש הממשלה. כעת אמר עמיר בניון ש"השמאל הוא שטן". האם נשמע את דוברי הימין מוקיעים אותו?
ציבור נעלב, קהילה קדושה, ראש הממשלה הנבחר, מנהיג הימין, הכריז על מתנגדיו הפוליטיים שהם דומים לדעא"ש. ראש הממשלה מדבר על חמישית מאזרחי המדינה כעל "נחילים" ואתם מזדעקים בגלל שחקן או סופרת?
ירון הגב	 12/01/2016 בשעה 03:21
גאולה מסאס לא התכוונה שמה שיגרום לה להצביע בעד מפלגה הן הסתה פרועה והכפשת רוב העם ע"י המחנה השמאלני. לא.
היא התכוונה שאותם "קולות צפים" שעליהם בעצם מתרחשת כל המולת הבחירות ותעמולת התקשורת ינדדו ימינה, ובזה בעצם נגרם נזק לשמאל בידי בולטים מקירבו. גם השמאל הודה ש"כך אי אפשר לנצח מערכת בחירות".
הלאה. לא רק הימין נעלב. גם בשמאל יש נעלבים מקצועיים שצווחים "הסתה" על כל הגיג ואמירה ימנית.
נתניהו לא "הכריז על מתנגדיו הפוליטיים שהם דומים לדעא"ש" אלא מטה הבחירות של הליכוד הציג שמאלן מנווט את פעילי דאעש איך לכבוש את ירושלים, בקריצה ברורה כלפי הפלשתינים, שלא מסתירים כמובן את מטרתם.
הוא גם לא דיבר על ערביי ישראל כעל נחילים, אלא אמר שהם נוהרים לקלפיות. וכך היה. לא במקרה אחוז ההצבעה בקרב ערביי ישראל גדל הפעם, והשמאל אכן עשה כל שביכולתו להעלות את אחוז ההצבעה במגזר הערבי, ואף שלח פעילים לארה"ב כדי להתמקצע בכך. הכל אמת.
גילי חסקין הגב	 12/01/2016 בשעה 08:50
אני חושב שגם אתה צריך לשמוח שערביי ישראל מצביעים בבחירות
ירון הגב	 12/01/2016 בשעה 19:22
להיפך, אני שמח שיותר ישראלים משתתפים בהליך הדמוקרטי, אבל יש לי בעיה עם צביעות.
למה מותר לעודד הצבעה במגזר הערבי אבל לא במחנה הלאומי?
כל "חטאו" של נתניהו שהוא אמר בקול את מה שהשמאל ניסה להסתיר: הניסיון להטות את הכף לטובתו בעזרת העלאת שיעור ההצבעה במגזר הערבי.
אין בכך פסול, אבל אין גם כל פסול בחשיפת העניין.
בנוסף, יש לאכוף את החוק.
סעיף 7א' בחוק יסוד הכנסת (תיקון מס' 9 ו-35) קובע מפורשות כי: "רשימת מועמדים לא תשתתף בבחירות לכנסת ולא יהיה אדם מועמד בבחירות לכנסת, אם יש במטרותיה או במעשיה של הרשימה או במעשיו של האדם, לפי הענין, במפורש או במשתמע, אחד מאלה:
התהליכים שעוברת החברה שלנו עתה מקורם בהבנה שחברה דמוקרטית, כמו כל חברה, חייבת להגן על עצמה. אחת הדרכים היא לפעול מראש כנגד כוחות החותרים תחת קיום המדינה ומנסים לחסל אותה. לשם כך יש כוחות ביטחון וגופי ביון, ולכך צריך להוסיף אכיפה משפטית.